Viquipèdia Discussió:Elecció de verificadors de comptes d'usuari/Arxiu 1

message: Trobo estrany demanar menys requisits per ser candidat a checkuser que per ser candidat a administrador. Jo demanaria els mateixos requisits (es poden demanar de forma genèrica, de manera que s'actualitzin automàticament si canviem els requisits per ser administrador).--Pere prlpz (discussió) 11:44, 29 des 2007 (CET)
* Pau Cabot · Discussió 11:59, 29 des 2007 (CET)
replies: text: Vols dir el requisits d'antiguitat? 1 any, 1.000 edicions, etc. Entenc que aquests requisits, a més d'assegurar una experiència, és una forma de limitació del nombre d'administradors i de candidatures precipitades. La diferència aquí és que no s'aprova una candidatura sí o no, sinó que se n'escolleixen dos d'una llista de candidats. L'experiència sempre és bona, però aquí a més cal un mínim de coneixements tècnics i una predisposició a tractar conflictes. La limitació, inicial, de dos ja fa que els votants valorin els requisits que creguin convenient. Per altra banda, els requisits per l'aprovació són més exigents. --V.Riullop (parlem-ne) 12:26, 29 des 2007 (CET)
replies: text: :La limitació del nombre no queda massa clara a les normes. O sigui, si la idea és que es fa una única elecció de dos chechusers i no se'n fa cap altra fins que un d'ells deixi de ser-ho s'hauria de posar així. Per altra banda, si necessitem 25 o 30 votants per escollir un checkuser (que probablement costarà trobar-los) no podem esperar que tots coneguin gaire a fons el candidat, de manera que els requisits que es considerin importants i siguin objectivables val més posar-los a les normes que esperar que cada votant els apliqui a cada candidat. A més, veient com van les votacions a administrador, sembla poc probable que ningú es dediqui a senyalar les mancances dels candidats (com a molt s'assenyalaran els mèrits). De fet, tinc dubtes que si arriben a presentar-se dos candidats se'n presenti un tercer.--Pere prlpz (discussió) 12:42, 29 des 2007 (CET)
replies: text: ::L'elecció inicial és de dos. Meta diu que els checkusers han de ser "uns pocs editors" i dos com a mínim. Si més endavant es creu oportú ampliar a un tercer, es pot discutir en el seu moment. Intento redactar de nou el punt "Renovació per votació en cas de renúncia, inactivitat o cancel·lació." També tinc els meus dubtes sobre el nombre de candidats que hi puguin estar interessats. Si hi veus requisits mínims imprescindibles, proposa'ls. --V.Riullop (parlem-ne) 13:48, 29 des 2007 (CET)
replies: text: ::: sí que crec que s'hauria de posar més clar que seran un màxim de dos. I estic d'acord amb el Pere que no té sentit que siguin necessàries menys coses que per ser admin, però bé, com ja votarem doncs ja triarem els que creiem que ho poden fer millor (jo ja tinc els meus dos candidats en ment). Subratllaria el tema de les FORMES, la majoria de conflictes que hem tingut que podrien requerir la intervenció d'un checkuser han començat per comntaris fora de to a les discussions dels articles o reversions amenaçants. Per tant penso que els dos escollits haurien de ser persones poc polèmiques. --barcelona (discussió) 14:32, 31 des 2007 (CET)
thread_title: Requisits

message: Jo crec que aquestes eleccions haurien de ser anuals. Per exemple, del 15 de gener al 30 de gener de cada any que es presentin tants candidats com vulguin i després es fa la votació. Els dos o tres més ben votats surten elegits sempre i quan no obtinguin un 25% o més de vots en contra. --SMP​·d​·[ +] 14:40, 31 des 2007 (CET)
replies: text: No pense que siga necessari limitar la durada del càrrec, no sé exactament com s'ho fan en altres edicions, però si un càrrec es perd de per si quan l'usuari no en fa ús això ja suposa un límit. No m'hi opose tangencialment però no ho veig necessari. –Pasqual · discussió 02:57, 1 gen 2008 (CET)
replies: text: :Esta possibilitat es podria afegir en cas que es presentara un nombre considerable de candidats. –Pasqual · discussió 03:30, 1 gen 2008 (CET)
replies: text: ::Segurament una renovació anual és menys traumàtica que obrir una moció de censura. Donada la limitació d'usuaris (2 o 3 en cas de necessitat), no em sembla malament. En les viquis grans es sol fer alguna renovació a criteri del comitè d'arbitratge. --V.Riullop (parlem-ne) 12:28, 1 gen 2008 (CET)
thread_title: Periodicitat anual

message: Atenció, afegeixo les condicions dels candidats segons una resolució de la fundació: majors de 18 anys, majors d'edat legalment, i disposats a enviar a la Fundació la seva identificació. Segons diuen a la francesa :fr:Wikipédia:Vérificateur d'adresses IP#Accès au statut es tracta d'una còpia del DNI, passaport o permís de conduir. --V.Riullop (parlem-ne) 12:41, 1 gen 2008 (CET)
thread_title:  Majors d'edat 

message: Hola. Recentment he estat convidat per a fer-me txequza. Davant de la recerca d'informació sobre el que significa checkuser, m'he trobat amb la complicació de no entendre ni un borrall del que posa en aquesta pàgina. És possible que el codi font no sigui prou clar per aquells que no estem avessats a la lectura ni al llenguatge viquiadmin. Suposo que si no entenc el que hi posa és que no estic preparat per a ser checkuser. Només demanaria que les explicacions fossin més entenedores i menys obscurantistes. Em resulta difícil i arriscat implicar-me en un projecte que no sóc capaç d'entendre. 
Hi algun usuari que m'ho pugui explicar com si fós un nen de tres (3) anys?
Salut!
--Bestiasonica (discussió) 23:13, 14 gen 2008 (CET)
replies: text: S'ha de ser major d'edat per a ser checkuser, per tant no t'ho podem explicar com algú de tres anys. Suposo que el que no entens són certes paraules. Pots consultar Viquipèdia:Checkuser, Viquipèdia:Tipus d'usuari i adreça IP.
replies: text: :Un checkuser és bàsicament un usuari que pot veure la IP i d'altres dades dels usuaris. Principalment serveix per detectar usuaris titella, o sigui, persones que es dediquen a editar amb noms d'usuari diferents, per exemple per poder votar repetidament. Els checkusers han de ser algú de confiança, perquè es considera que aquesta informació és privada i se'n pot fer un mal ús (per exemple, trobar els usuaris que es connecten des de la feina en horari laboral, saber on treballen, i divulgar-ho).

text: :Per cert, si ja ens posen verds per escriure Viquipèdia amb V, què ens diran per fer servir txequza (o millor, txecusa)? Si s'accepta selfactina (de self acting), s'acceptarà txecusa?--Pere prlpz (discussió) 23:39, 14 gen 2008 (CET)
replies: text: ::Els podríem posar a la :Categoria:Usuaris cs com a txec users  --V.Riullop (parlem-ne) 09:21, 18 gen 2008 (CET)
thread_title:  més estil wiki per favor